stanford-oval/wikipedia huggingface dataset:
อาร์ตป็อป (อัลบั้มเพลง)
การปล่อย

การปล่อยอัลบั้ม ตามกำหนดเดิม อัลบั้มจะถูกปล่อยออกมาตั้งแต่ต้นปี 2013 โดยซิงเกิลแรกจะออกหลังจากกาก้าจบทัวร์คอนเสิร์ต เดอะ บอร์นดิสเวย์ บอล แต่เนื่องจากอาการเจ็บสะโพกของกาก้า ที่เกิดขึ้นระหว่างทัวร์จึงทำให้ต้องยกเลิกคอนเสิร์ตกว่า 20 รอบในอเมริกาเหนือ ทำให้กาก้าต้องพักรักษาตัวเป็นเวลา 2-3 เดือน บนรถเข็นคนไข้ ทำให้การปล่อยอัลบั้มต้องเลื่อนออกไปจนกว่า อาการของกาก้าจะหายเป็นปกติ
ในเดือนกรกฎาคม กาก้าได้จัดงานปาร์ตี้ เปิดตัวอัลบั้มอย่างเป็นทางการในนิวยอร์ก โดยเผยถึงส่วนของแอปพลิเคชันอาร์ตป็อป และวันวางจำหน่ายซิงเกิ้ลและอัลบั้ม อย่างเป็นทางการ แอปพลิเคชันสามารถร่วมใช้กับอุปกรณ์สื่อสาร อิเล็คทรอนิคส์ได้อาทิเช่น ระบบแอนดรอยด์, ไอโฟน, ไอพอด, ไอแพด หรือแม้กระทั่งคอมพิวเตอร์ โดยหลักๆในแอพฯ มีทั้ง อัลบั้มเพลง, โบนัสแทร็ค, วีดีโอ, เกม, แชท, อัฟเดทแฟชั่นต่างๆ, ข่าวสารเกี่ยวกับกาก้า โดยกำหนดพรีออร์เดอร์ แอปพลิเคชันจะมีการพรีออร์เดอร์ พร้อมกับอัลบั้มในวันที่ 1 กันยายน แต่เนื่องจากมีการปล่อยซิงเกิ้ล Applause อย่างกระทันหันในวันที่ 12 สิงหาคม จึงทำให้การปล่อยแอปพลิเคชันต้องเลื่อนออกไป และการสั่งจองอัลบั้มก็ถูกเลื่อนให้เร็วกว่ากำหนดเดิมอีกด้วย โดยยอดสั่งจองอัลบั้มของกาก้านับแต่เปิดจองจนถึงปัจจุบันมียอดจองกว่า 5 แสนครั้ง (ข้อมูล ณ เดือนตุลาคม 2556)
วันที่ 7 ตุลาคม กาก้าได้ปล่อยภาพหน้าปกอัลบั้มของเธอผ่านทางจอแอลอีดีที่"ไทม์สแควร์" โดยให้แฟนเพลงช่วยกันทวิตข้อความว่า #iHeartARTPOP เพื่อปลดล็อกภาพหน้าปกอัลบั้มอันล่ำค้านี้ ทันใดก็เผยโฉม โดยก่อนหน้านี้กาก้ากล่าวว่า ได้ศิลปินทางด้านปติมากรรมอย่าง "เจฟ คูนส์" มาช่วยสร้างสรรค์ปกอัลบั้มอันทรงเกียรตินี้ และก็เป็นไปอย่างที่กาก้ากล่าว ภาพหน้าปกมีพื้นหลังเป็นภาพกำเนิด"วีนัส" ถูกตัดรวมด้วยประติมากรรมตัวเธอ มีตัวอักษรว่า Lady Gaga ถูกทับด้วยรูปปั้นกาก้าที่สร้างสรรค์โดยเจฟ คูนส์ มีลูกบอลแก้วสีฟ้าด้ายล่างถูกทับด้วยตัวอักษรเขียนว่า ARTPOP โดยเป็นปกอัลบั้มแรกของกาก้าที่บนปก ไม่ใช่ตัวของกาก้าเลย แต่ถูกแทนด้วยหุ่นตัวเธอ แล้วเป็นปกในรอบ 2 ปี ที่มีแต่สีสัน ของความเป็น"อาร์ต" อย่างแท้จริง หลังจากนั้น เมื่อวันที่ 10 ตุลาคม กาก้าประกาศรายชื่อเพลงในอัลบั้ม โดยใช้เทคนิค ให้ทีมงานเธอที่เตรียมไว้ เขียนชื่อเพลงด้วยสี บนกำแพงที่สตูดิโอแล้วถ่ายรูปโพสลงทวิตเตอร์ตามลำดับที่วางไว้ กาก้าก็คอยรีทวิตข้อความรูปของพวกเขา จนเราได้ทราบกันว่าในอลบั้มมีเพลงอะไรและใครมาร่วมร้องเพลงในอัลบั้มของกาก้าด้วย นอกจากจะมี T.I., Too $hort, Twista แล้ว ยังมีอีก 1 ศิลปินคือ R. Kelly อีกด้วย ต่อมา วันที่ 11 ตุลาคม กาก้าประกาศอย่างเป็นทางการถึงซิงเกิ้ลที่ 2 ของเธอมีชื่อว่าเพลง วีนัส ที่จะปล่อยให้ฟังทั่วโลกวันที่ 27 ตุลาคม
การโปรโมท

กาก้าเริ่มต้นโปรโมทอัลบั้มหลังจากประกาศอย่างเป็นทางการ ด้วยรูปที่เธอใส่หน้ากาก้าบนใบหน้า แล้วมือสองข้างจับที่คอ ซึ่งเป็นรูปโปรโมทแรก และกาก้ายังเชิญชวนแฟนเพลง สื่อมวลชนร่วมงานพรีวิวอัลบั้มที่จะมีขึ้นในวันที่ 10 พฤศจิกายน ก่อนวันขายอัลบั้ม ที่เธอเรียนว่างาน "artRave" ที่จะจัดขึ้นที่ลอสแอนเจลิส
ในวันที่ 25 สิงหาคม การแสดงเพลงแอพพลอส ซิงเกิ้ลแรกของกาก้ามีครั้งแรกในงานประกาศผลรางวัล เอ็มทีวี วีดีโอ มิวสิค อวอร์ส ซึ่งกาก้าได้ทำการแสดงเปิดงานวันนั้นด้วย โดยได้สร้างความประทับใจกับผู้คนเป็นอย่างมาก โดยการแสดงของกาก้า เธอได้นำยุคของเธอสี่ยุค ได้แก่ ยุค เดอะเฟม, ยุค เดอะเฟมมอนสเตอร์, ยุค บอร์นดิสเวย์ และยุค อาร์ตป็อป มาประยุคในการแสดง โดยใช้การแต่งตัวเป็นการสื่อถึงแต่ละยุค
ในวันที่ 1 กันยายน กาก้าได้ร่วมแสดงในงาน ไอทูนส์ เฟสติวัล โดยกาก้ายังคงเป็นผู้เปิดการแสดงคนแรก การแสดงกาก้าใช้เพลงใหม่แสดงทั้งหมด 8 เพลง ได้แก่ เพลง Aura, MANiCURE, ARTPOP, Jewels n' Drungs Ft. T.I. , Too $hort, Twista , Sexxx Dreams, Swine, I wanna be with you, Applause
หลังจากนั้นช่วงต้นเดือนกันยายน กาก้าได้ทำการแสดงเพลงแอพพลอสอีกครั้ง ในรายการ Good Morning America โดยกาก้าได้รับการวิภาควิจารณ์ในทางบวก ทางสร้างสรรค์อย่างกว้างขวาง โดยการแสดงกาก้าประยุคเวทีแสดงเป็นทางเดินรูปอิฐจากภาพยนตร์เรื่อง เดอะ วิซาร์ด ออฟ ออซ โดยกาก้าจินตนาการตนเองเป็น โดโรธี ในการแสดงเพลงแอพพลอสด้วย
ในวันที่ 14 ตุลาคม กาก้าปล่อยตัวอย่างเพลง G.U.Y. (Girl under you) ลงยูทูป และยังบอกอีกว่าจะปล่อยตัวอย่างเพลงทุกอาทิตย์และปล่อยเนื้อเพลงส่วนหนึ่งทุกวัน
กาก้า ได้จำหน่ายเพลงดูวอตยูวอนต์ ในวันที่ 21 ตุลาคม เมื่อมีการปล่อยออกมาเพลงนี้ก็ติดอันดับ 1 ในไอทูนส์ สูงเกือบ 70 ประเทศ และเป็นเพลงที่ขึ้นอันดับ 1 เร็วที่สุดในปี 2013 กาก้าจึงประกาศเปลี่ยนเป็นซิงเกิ้ลที่ 2 แทนวีนัส 
และต่อมา กาก้าได้ขายเพลงวีนัส ตามเวลาเดิมคือวันที่ 27 ตุลาคม เพลงนี้ก็ขึ้นอันดับ 1 ในกว่า 60 ประเทศ แต่ต่อมาเพลงสุดท้ายที่กาก้าปล่อยก่อนอัลบั้มขายคือ เพลง  Dope  ที่กาก้าเล่าเรื่องราวชีวิตที่เหลวแหลกของเธอที่ต้องไปพึ่งยาเสพติด ตนเธอเลิกขาด เพลงนี้กาก้านำมาร้องในงาน Youtube music awards ครั้งแรกของโลก ซึ่งวันต่อมาได้ขายลงไอทูนส์ เพลงนี้ก็ขึ้นอันดับ 1 ให้กว่า 70 ประเทศเช่นเดียวกัน ซึ่งเพลงโปรโมทของกาก้าทุกเพลง ขึ้นอันดับ 1 ทุกเพลง
ในวันที่ 10 พฤศจิกายน กาก้าจัดงาน artRave ขึ้นมาที่นิวยอร์ก เพื่อให้แฟนเพลงได้ชมและร่วมงานเปิดตัวอัลบั้มอย่างเป็นทางการ ในงานกาก้าได้นำปติมากรรมทางศิลปะของเจฟ คูนส์ มานำเสนอในงานด้วย รวมถึงรูปปั้นปติมากรรมของเลดีกากา ที่นำไปใช้ในหน้าปกอัลบั้ม ที่เจฟ คูนส์ปั้นขึ้น ในงานกาก้าแสดงเพลง เป็นมินิคอนเสิร์ตของเธอ ซึ้งเธอแสดงไปทั้งหมด 9 เพลงจากอัลบั้ม
วันที่ 11 พฤศจิกายน อัลบั้มอาร์ตป็อป จำหน่ายอย่างเป็นทางการ ซึ่งเมื่อเปิดขายอัลบั้มก็ขึ้นอันดับ 1 ในไอทูนส์สูงถึง 89 ประเทศ
ซิงเกิล

ซิงเกิลแรกของอัลบั้มคือเพลงแอพพลอส ที่กาก้าประกาศวันวางจำหน่ายเพลงในวันที่ 19 สิงหาคม แต่เนื่องจากมีแฮกเกอร์ ผู้เจาะข้อมูลพยายามดึงบางส่วนของเพลงออกมาปล่อยลงโซเชียล จนกระทั่งหลุดทั้งเพลง กาก้าจึงไม่สามารถทนสภาพของการดาวน์โหลดเพลงฟรี โดยไม่เสียค่าใช้จ่ายได้ จึงตัดสินใจปล่อยเพลงออกมาขายทางไอทูนส์ ในวันที่ 12 สิงหาคม เพื่อให้แฟนเพลงได้โหลดเพลงอย่างถูกกฎหมาย ไม่ละเมิดลิขสิทธิ์ แต่ดันไปชนกับวันเดียวกันกับวันขายซิงเกิลใหม่ ของเคที เพอร์รี กับซิงเกิล รอร์ จากอัลบั้มใหม่ของเธอ ปริซึม ซึ่งทำให้เกิดประเด็นระหว่างแฟนคลับกันเอง ซึ่งยอดขายเพลงแอพพลอส ก็นับว่าอยู่ในเกณฑ์ที่แย่เลยทีเดียว ไม่อาจสู้ยอดขายเพลงรอร์ของเคทีได้ ซึ่งมิวสิควีดีโอได้ถูกเผยในวันที่ 19 สิงหาคมที่รายการ Good Morning America กำกับโดย Inez van Lamsweerde และ Vinoodh Matadin ซึ่งถ่ายทำในสตูดิโอที่ลอสแอนเจลิส ต่อมาเธอได้ประกาศซิงเกิลที่ 2 คือเพลง Venus วางจำหน่ายในวันที่ 27 ตุลาคม แต่เนื่องจากเพลง ดูวอทยูวอนต์ มียอดขาย และกระแสที่ดีกว่า กาก้าจึงเปลี่ยนเป็นซิงเกิ้ลแทนวีนัส
ซิงเกิ้ลที่ 2 ของอัลบั้มนี้ มีชื่อว่าดูวอตยูวอนต์ กาก้าประกาศอย่างเป็นทางการผ่านทวิตเตอร์ ว่าจะเป็นซิงเกิ้ลที่ 2 ของอัลบั้มต่อจากเพลงแอพพลอส ที่จะออกจำหน่ายในรูปแบบดิจิตอลดาวน์โหลดผ่านทางไอทูนส์ เนื่องจากเพลงนี้มียอดดาวน์โหลดสูงที่สุดในอัลบั้ม กระแสดีเกินคาด และเป็นเพลงที่ขึ้นอันดับ 1 ได้เร็วที่สุดในปี 2013 กาก้าจึงประกาศเปลี่ยนเพลงนี้ที่เป็นเพลงโปรโมทก่อนอัลบั้มวางจำหน่าย เป็นซิงเกิ้ลที่ 2 แทน ซึ้งเปลี่ยนเพลงวีนัส ให้เป็นเพียงโปรโมทซิงเกิ้ลเท่านั้น
"จียูวาย" ได้มาเป็น ซิงเกิ้ลที่ 3 อย่างเป็นทางการเมื่อกาก้ามีแผนที่จะพรีเมียร์มิวสิควีดีโอใหม่ของเธอในรายการโทรทัศน์ จึงได้มีการคอนเฟริมในทวิตเตอร์ของทางโปรดิวเซอร์รายการว่าเพลงที่จะเดบิวต์ในรายการนั้นคือ จียูวาย
รายชื่อเพลง

| ลำดับ | ชื่อเพลง | ประพันธ์ | Producer(s) | ยาว |
| --- | --- | --- | --- | --- |
| 1. | "Aura" |   |   |   |
| 2. | "Venus" |   |   |   |
| 3. | "G.U.Y." | เลดีกากา, Zedd | Zedd, Lady Gaga | 3:52 |
| 4. | "Sexxx Dreams" |   |   |   |
| 5. | "Jewels N' Drugs" (featuring T.I., Too Short and Twista) |   |   |   |
| 6. | "Manicure" |   |   |   |
| 7. | "Do What U Want" (featuring R. Kelly) | Lady Gaga, DJ White Shadow, Martin Bresso, R. Kelly, William Grigahcine | Lady Gaga, DJ White Shadow | 3:47 |
| 8. | "Artpop" |   |   |   |
| 9. | "Swine" |   |   |   |
| 10. | "Donatella" |   |   |   |
| 11. | "Fashion!" |   |   |   |
| 12. | "Mary Jane Holland" |   |   |   |
| 13. | "Dope" |   |   |   |
| 14. | "Gypsy" |   |   |   |
| 15. | "Applause" | เลดีกากา , พอล "DJ White Shadow", Blair | Lady Gaga, Blair, Dino Zisis, Nick Monson, Martin Bresso | 3:32 |
ประวัติการวางจำหน่าย

| Country | Date | Format |
| --- | --- | --- |
| Germany | November 8, 2013 | CD, digital download |
| Australia | November 8, 2013 | CD, digital download |
| New Zealand | November 8, 2013 | CD, digital download |
| Austria | November 8, 2013 | CD, digital download |
| Worldwide | November 11, 2013 | CD, digital download |
ภาพโปรโมทอัลบั้มของกาก้า
เจฟ คูนส์ ผู้ปั้นประติมากรรมรูปกาก้าในหน้าปกอัลบั้มอาร์ตป็อป
เลดีกากาขณะแสดงเพลง อาร์ตป็อป ในงาน iTunes Festival เมื่อวันที่ 1 กันยายน
สมเด็จพระมหามุนีวงศ์

| สมเด็จพระมหามุนีวงศ์ |
| --- | --- |
ผู้ดำรงตำแหน่งคนปัจจุบัน ตำแหน่งว่าง ตั้งแต่ 25 ธันวาคม พ.ศ.   2567
การเรียกขาน: ท่านเจ้าประคุณ
จวน: พระอารามหลวง
ผู้แต่งตั้ง: พระมหากษัตริย์ไทย
วาระ: ตลอดพระชีพ หรือ ได้สถาปนาเป็นสมเด็จพระสังฆราช
ผู้ประเดิมตำแหน่ง: สมเด็จพระมหามุนีวงศ์ (สนั่น จนฺทปชฺโชโต)
สถาปนา: 5 ธันวาคม พ.ศ. 2532
เงินตอบแทน: 27,400 บาท
สมเด็จพระมหามุนีวงศ์ เป็นสมณศักดิ์สมเด็จพระราชาคณะรูปหนึ่งในฝ่ายธรรมยุติกนิกาย มีพระเถระที่เคยดำรงสมณศักดิ์นี้มาแล้ว 3 รูป
รายนาม

ปัจจุบันมีพระเถระที่เคยดำรงสมณศักดิ์ที่สมเด็จพระมหามุนีวงศ์ มาแล้วรวม 3 รูป ได้แก่
| ลำดับที่ | รายนาม | วัด | ดำรงสมณศักดิ์ |
| --- | --- | --- | --- |
| 1 | สมเด็จพระมหามุนีวงศ์ (สนั่น จนฺทปชฺโชโต) | วัดนรนาถสุนทริการาม | พ.ศ. 2532–2541 |
| 2 | สมเด็จพระมหามุนีวงศ์ (อัมพร อมฺพโร) | วัดราชบพิธสถิตมหาสีมารามราชวรวิหาร | พ.ศ. 2552–2560 |
| 3 | สมเด็จพระมหามุนีวงศ์ (พิจิตร ฐิตวณฺโณ) | วัดโสมนัสราชวรวิหาร | พ.ศ. 2562–2567 |
ฐานานุกรม

สมเด็จพระมหามุนีวงศ์ มีฐานานุศักดิ์ตั้งฐานานุกรมได้ 10 รูป ดังนี้
พระครูปลัดสัมพิพัฒนเมธาจารย์ ไพศาลธรรมโสภิต ศาสนกิจดิลก สังฆานุนายก
พระครูวินัยธร
พระครูธรรมธร
พระครูพิศาลสรนาท พระครูคู่สวด
พระครูพิลาศสรธรรม พระครูคู่สวด
พระครูพิพัฒน์ธรรมกิจ พระครูรองคู่สวด
พระครูพิศิษฎ์ธรรมนิเทศ พระครูรองคู่สวด
พระครูสังฆกิจจานุรักษ์
พระครูสมุห์
พระครูใบฎีกา
ไมโครซอฟต์ แอ็คเซส

| --- | --- |

นักพัฒนา: ไมโครซอฟท์

รุ่นเสถียร: 2021 (16.0)  (วินโดวส์)  
 
ระบบปฏิบัติการ: ไมโครซอฟท์ วินโดวส์
ประเภท: โปรแกรมสำนักงาน และ ระบบจัดการฐานข้อมูล
สัญญาอนุญาต: จำกัดสิทธิ์
เว็บไซต์: office.microsoft.com
ไมโครซอฟท์ แอคเซส (อังกฤษ: Microsoft Access) เป็นโปรแกรมประเภทโปรแกรมจัดการฐานข้อมูลเชิงสัมพันธ์ ที่ทำกันในสำนักงาน หรือองค์กรขนาดเล็ก ซึ่งสามารถเก็บข้อมูล ประมวลผลข้อมูล ออกแบบฟอร์มเก็บข้อมูล ออกแบบแบบสอบถาม (Query) ออกแบบและพิมพ์รายงาน จัดทำเว็บไซต์ในการรับ/ส่ง ข้อมูล (มีถึง ไมโครซอฟท์ แอคเซส รุ่น 2003) และยังสามารถเขียนกลุ่มโปรแกรม (แมโคร และ มอดูล) ของ วิชวลเบสิก เพื่อใช้ในการทำงานได้ และสามารถเชื่อมต่อกับฐานข้อมูล ไมโครซอฟท์ ซีควลเซิร์ฟเวอร์ ได้ด้วย
การเปรียบเทียบผลิตภัณฑ์ของรุ่น Suites ต่าง ๆ

| Suites> Licensing scheme | As an individual product> Retail | Starter> OEM | Office Online> Free | Home and Student1> Retail | Home and Business4> Retail | Standard> Retail2 and Volume | Professional> Academic and Retail | Professional Plus> Retail2 and Volume |
| --- | --- | --- | --- | --- | --- | --- | --- | --- |
| Word | ใช่ | Starter edition | Basic | ใช่ | ใช่ | ใช่ | ใช่ | ใช่ |
| Excel | ใช่ | Starter edition | Basic | ใช่ | ใช่ | ใช่ | ใช่ | ใช่ |
| PowerPoint | ใช่ | Viewer (Separate) | Basic | ใช่ | ใช่ | ใช่ | ใช่ | ใช่ |
| OneNote | ใช่ | ไม่ | Basic | ใช่ | ใช่ | ใช่ | ใช่ | ใช่ |
| Outlook | ใช่ | ไม่ | ไม่ | ไม่ | ใช่ | ใช่ | ใช่ | ใช่ |
| Publisher | ใช่ | ไม่ | ไม่ | ไม่ | ไม่ | ใช่ | ใช่ | ใช่ |
| Access | ใช่ | ไม่ | ไม่ | ไม่ | ไม่ | ไม่ | ใช่ | ใช่ |
| InfoPath | ไม่ | ไม่ | ไม่ | ไม่ | ไม่ | ไม่ | ไม่ | ใช่ |
| Lync | ใช่ | ไม่ | ไม่ | ไม่ | ไม่ | ไม่ | ไม่ | ใช่ |
| SharePoint Workspace | ไม่ | ไม่ | ไม่ | ไม่ | ไม่ | ไม่ | ไม่ | ใช่ |
| Project | ใช่ | ไม่ | ไม่ | ไม่ | ไม่ | ไม่ | ไม่ | ไม่ |
| Visio | ใช่ | ไม่ | ไม่ | ไม่ | ไม่ | ไม่ | ไม่ | ไม่ |
| Office Customization Tool (OCT)3 | ไม่ | ไม่ | ไม่ | ไม่ | ไม่ | Volume edition only | ไม่ | Volume edition only |
ข้อสังเกต:
เวอร์ชันต่าง ๆ ของ ไมโครซอฟท์ แอคเซส

| ปี พ> ศ. | รุ่นของแอคเซส | เลขเวอร์ชัน | ใช้งานได้กับระบบกับระบบปฏิบัติการ | รวมอยู่ในชุดโปรแกรมไมโครซอฟท์ ออฟฟิศรุ่น |
| --- | --- | --- | --- | --- |
| พ.ศ. 2535 | แอคเซส 1.1 | 1.0 | วินโดวส์ 3.1x |  |
| พ.ศ. 2537 | แอคเซส 2.0 | 2.0 | วินโดวส์  3.1x, NT 3.1/3.5 | ออฟฟิศ 4.3 |
| พ.ศ. 2538 | แอคเซส 7.0 (95) | 7.0 | วินโดวส์ 95, 98, NT 3.51/4.0 | ออฟฟิศ 95 |
| พ.ศ. 2539 | แอคเซส 97 | 8.0 | วินโดวส์  9x, NT 3.51/4.0 | ออฟฟิศ 97 |
| พ.ศ. 2542 | แอคเซส 2000 | 9.0 | วินโดวส์  9x, NT 4.0, 2000 | ออฟฟิศ 2000 |
| พ.ศ. 2544 | แอคเซส 2002 | 10.0 | วินโดวส์  98, Me, NT 4.0, 2000, XP | ออฟฟิศ XP |
| พ.ศ. 2546 | แอคเซส 2003 | 11.0 | วินโดวส์  2000, XP | ออฟฟิศ 2003 |
| พ.ศ. 2550 | ไมโครซอฟท์ ออฟฟิศ แอคเซส 2007 | 12.0 | วินโดวส์  XP SP2, วิสตา, 7 | ไมโครซอฟท์ ออฟฟิศ 2007 |
| พ.ศ. 2553 | ไมโครซอฟท์ ออฟฟิศ แอคเซส 2010 | 14.0 | วินโดวส์ XP SP3, วิสตา, 7 | ไมโครซอฟท์ ออฟฟิศ 2010 |
| พ.ศ. 2556 | ไมโครซอฟท์ ออฟฟิศ แอคแซส 2013 | 15.0 | วินโดวส์ 7, 8, 8.1, 10 | ไมโครซอฟท์ ออฟฟิศ 2013 |
| พ.ศ. 2559 | ไมโครซอฟท์ ออฟฟิศ แอคแซส 2016 | 16.0 | วินโดวส์ 7, 8, 8.1, 10 | ไมโครซอฟท์ ออฟฟิศ 2016 |
โกปาเดลเรย์ ฤดูกาล 2024–25

| --- | --- |
ประเทศ:  สเปน
จำนวนทีม: 120
← 2023–24 
โกปาเดลเรย์ ฤดูกาล 2024–25 เป็นการแข่งขันฟุตบอลโกปาเดลเรย์ครั้งที่ 123 (รวมถึงสองฤดูกาลแรกที่มีการแข่งขันเพียงสองทีม) ผู้ชนะจะได้ผ่านเข้าไปลงเล่นใน ยูฟ่ายูโรปาลีก ฤดูกาล 2025–26 โดยทั้งผู้ชนะและรองชนะเลิศจะได้ผ่านเข้าไปลงเล่นใน ซูเปร์โกปาเดเอสปัญญา ฤดูกาล 2025–26.
อัตเลติกบิลบาโอ คือแชมป์เก่าจากฤดูกาลที่ผ่านมา หลังสามารถเอาชนะ มายอร์กา ในนัดชิงชนะเลิศของฤดูกาลที่ผ่านมา, แต่ตกรอบในรอบ 16 ทีมสุดท้ายโดย โอซาซูนา.
ตารางและรูปแบบการแข่งขัน

ในช่วงฤดูร้อน ค.ศ. 2024 ราชสหพันธ์ฟุตบอลสเปนได้ปล่อยปฏิทินการแข่งขันและได้รับการยืนยันรูปแบบการแข่งขันของฤดูกาลที่ผ่านมาจะยังคงอยู่.
| รอบ | วันจับสลาก | วันที่ | การแข่งขัน | จำนวนสโมสร | รายละเอียดรูปแบบการแข่งขัน |
| --- | --- | --- | --- | --- | --- |
| รอบเบื้องต้น | 16 กันยายน 2567 | 9 ตุลาคม 2567 | 10 | 120 → 110 | ผู้เข้าแข่งขันใหม่ : สโมสรที่ผ่านการตัดเลือกในระดับที่หกในฤดูกาล 2023–24. ทีมวางฝ่ายตรงข้าม: ทีมที่จะเผชิญหน้ากันตามเกณฑ์ความใกล้ชิด. ทีมวางจากทีมท้องถิ่น: ทีมที่มาจากดิวิชันที่ต่ำที่สุดจะเผชิญหน้ากับทีมจากลาลิกา. การแข่งขันแพ้คัดออก ประเภท : นัดเดียว |
| รอบแรก | 10 ตุลาคม 2567 | 29-30-31 ตุลาคม 2567 | 55 | 110 → 55 | ผู้เข้าแข่งขันใหม่: สโมสรที่ผ่านการตัดเลือกทั้งหมดยกเว้นสี่ทีมที่มีส่วนร่วมใน ซูเปร์โกปาเดเอสปัญญา และแชมเปียนส์ของ ปรีเมราเฟเดราซิโอน ฤดูกาล 2023–24. ทีมวางฝ่ายตรงข้าม: ทีมที่มาจากลาลิกาจะต้องเผชิญหน้ากับทีมที่มาจากโกปา เฟเดราซิโอน, เตร์เซรา ดิบิซิโอน และ ลีกระดับภูมิภาค. ทีมที่เหลือสี่ทีมจะต้องเผชิญหน้ากับทีมที่มาจาก เซกุนดา ดิบิซิโอน เบ. ทีมวางจากทีมท้องถิ่น: ทีมที่มาจากดิวิชันที่ต่ำที่สุดจะต้องเผชิญหน้ากับทีมจากลาลิกา. การแข่งขันแพ้คัดออก ประเภท: นัดเดียว. |
| รอบสอง | 27 พฤศจิกายน 2567 | 3-4-5 ธันวาคม 2567 | 28 | 56 → 28 | ผู้เข้าแข่งขันใหม่: ปรีเมราเฟเดราซิโอน ฤดูกาล 2023–24 แชมเปียนส์ เข้าสู่ที่รอบนี้. ทีมวางฝ่ายตรงข้าม: ทีมที่มาจากดิวิชันที่ต่ำที่สุดจะต้องเผชิญหน้ากับทีมจากลาลิกา. ทีมวางจากทีมท้องถิ่น: นัดที่ลงเล่นของทีมเจ้าบ้านของทีมที่อยู่ในดิวิชั่นต่ำกว่า. การแข่งขันแพ้คัดออก ประเภท: นัดเดียว |
| รอบ 32 ทีมสุดท้าย | 9 ธันวาคม 2567 | 3-4-5-6–7 มกราคม 2568 | 16 | 32 → 16 | ผู้เข้าแข่งขันใหม่: สโมสรที่มีส่วนร่วมใน ซูเปร์โกปาเดเอสปัญญา ได้มีสิทธิ์เข้าร่วม. ทีมวางฝ่ายตรงข้าม: ทีมที่มาจากดิวิชันที่ต่ำที่สุดจะต้องเผชิญหน้ากับทีมจากลาลิกา. ทีมวางจากทีมท้องถิ่น: นัดที่ลงเล่นของทีมเจ้าบ้านของทีมที่อยู่ในดิวิชั่นต่ำกว่า. การแข่งขันแพ้คัดออก ประเภท: นัดเดียว. |
| รอบ 16 ทีมสุดท้าย | 8 มกราคม 2568 | 14-15-16 มกราคม 2568 | 8 | 16 → 8 | ทีมวางฝ่ายตรงข้าม: ทีมที่มาจากดิวิชันที่ต่ำที่สุดจะต้องเผชิญหน้ากับทีมจากลาลิกา. ทีมวางจากทีมท้องถิ่น: นัดที่ลงเล่นของทีมเจ้าบ้านของทีมที่อยู่ในดิวิชั่นต่ำกว่า. การแข่งขันแพ้คัดออก ประเภท: นัดเดียว. |
| รอบก่อนรองชนะเลิศ | 20 มกราคม 2568 | 4-5–6 กุมภาพันธ์ 2568 | 4 | 8 → 4 | ทีมวางฝ่ายตรงข้าม: โชคของการจับสลาก. ทีมวางจากทีมท้องถิ่น: นัดที่ลงเล่นของทีมเจ้าบ้านของทีมที่อยู่ในดิวิชั่นต่ำกว่า. การแข่งขันแพ้คัดออก ประเภท: นัดเดียว. |
| รอบรองชนะเลิศ |  กุมภาพันธ์ 2568 | 26 กุมภาพันธ์ 2568 | 2 | 4 → 2 | ทีมวางฝ่ายตรงข้าม: โชคของการจับสลาก. ทีมวางจากทีมท้องถิ่น: โชคของการจับสลาก. การแข่งขันแพ้คัดออก ประเภท: สองนัด. |
| รอบรองชนะเลิศ |  กุมภาพันธ์ 2568 | 2 เมษายน 2568 | 2 | 4 → 2 | ทีมวางฝ่ายตรงข้าม: โชคของการจับสลาก. ทีมวางจากทีมท้องถิ่น: โชคของการจับสลาก. การแข่งขันแพ้คัดออก ประเภท: สองนัด. |
| รอบชิงชนะเลิศ |  กุมภาพันธ์ 2568 | 26 เมษายน 2568 | 1 | 2 → 1 | นัดเดียวที่ สนามกีฬาลาการ์ตูฆา, เซบิยา. ทั้งสองทีมที่ได้สิทธิ์สำหรับ ซูเปร์โกปาเดเอสปัญญา ฤดูกาล 2026. ยูฟ่ายูโรปาลีก การคัดเลือก: ผู้ชนะจะได้สิทธิ์สำหรับ ยูฟ่ายูโรปาลีก ฤดูกาล 2025–26 รอบลีก.** |
แต่ละเกมจบลงด้วยผลเสมอจะไปตัดสินในช่วงต่อเวลาพิเศษ; และหากยังคงเสมอกันอยู่, ตัดสินโดยการยิงลูกโทษ.
การวิเคราะห์ข้อมูล

แผนผังกระบวนการวิเคราะห์ข้อมูล จาก Doing Data Science โดย Schutt & O'Neil (2013)
การวิเคราะห์ข้อมูล (อังกฤษ: Data analysis) เป็นกระบวนการในการสำรวจข้อมูล, ทำความสะอาดข้อมูล, แปลงความหมายข้อมูล และจัดทำแบบจำลองของข้อมูล ให้ได้ข้อมูลที่เป็นประโยชน์ เพื่อประกอบการตัดสินใจของผู้บริหาร
ประเภทของการวิเคราะห์ข้อมูล

การวิเคราะห์ข้อมูล (อังกฤษ: Data analysis) แบ่งได้ 4 ประเภท ดังนี้
การวิเคราะห์เชิงพรรณนา (อังกฤษ: Descriptive Analytics) คือการวิเคราะห์รูปแบบขั้นพื้นฐานของของการวิเคราะห์ข้อมูลช่วยให้เห็นภาพรวมและความสัมพันธ์ของข้อมูล โดยใช้งานคำนวณทางคณิตศาสตร์และสถิติพื้นฐาน เป็นการบรรยายข้อมูลในอดีตเพื่อให้เห็นว่าเกิดอะไรขึ้นบ้าง ซึ่งเป็นข้อมูลพื้นฐานและส่วนใหญ่จะมีเพียงหนึ่งตัวแปร เพื่อนำมาคาดคะเนถึงเหตุการณ์ที่จะเกิดขึ้นในอนาคต
การวิเคราะห์เชิงวินิจฉัย (อังกฤษ: Diagnostics Analytics) เป็นการวิเคราะห์สาเหตุและปัจจัยที่ทำให้สิ่งต่าง ๆ เกิดขึ้น เป็นการหาความสัมพันธ์ของปัจจัยและตัวแปรต่าง ๆ ซึ่งเป็นการลงลึกในรายละเอียดเพิ่มเติมจากข้อมูลแบบการวิเคราะห์เชิงพรรณนา (อังกฤษ: Descriptive Analytics) ไปจนถึงการตั้งสมมติฐานเบื้องต้นว่าทำไมเหตุการณ์เหล่านี้จึงเกิดขึ้น
การวิเคราะห์เชิงทำนาย (อังกฤษ: Predictive Analytics) เป็นผลผนวกจากการวิเคราะห์เชิงพรรณนาและการวิเคราะห์เชิงวินิจฉัย โดยใช้การวิเคราะห์เชิงพรรณนามาหาภาพรวมและความสัมพันธ์ของข้อมูลในอดีต แล้วหารูปแบบของข้อมูล เพื่อคาดเดาผลลัพธ์ที่จะเกิดขึ้นในอนาคต ส่วนการวิเคราะห์เชิงวินิจฉัยถูกนำมาใช้สำหรับอธิบายสาเหตุของผลลัพธ์ที่คาดการณ์ว่าจะเกิดขึ้น
การวิเคราะห์เชิงให้คำแนะนำ (อังกฤษ: Predictive Analytics) เป็นการวิเคราะห์แนวโน้มของสิ่งที่จะเกิดขึ้น เป็นการวิเคราะห์ข้อมูลระดับสูง เพื่อทำนายสิ่งที่จะเกิดขึ้นด้วยข้อมูลที่มี โดยการนำข้อมูลเหล่านี้มาสร้างแบบจำลองทางสถิติ หรือมีการนำเทคโนโลยยี เข้ามาช่วยสร้างแบบจำลองถึงอนาคตที่จะเกิดขึ้น
อักษรทิฟินาค

| อักษรทิฟินาค  |
| --- | --- |

ชนิด:  อักษรไร้สระ 
ช่วงยุค: สหัสวรรษที่ 2 ก่อนคริสตกาลถึงปัจจุบัน
ทิศทาง: ซ้ายไปขวา, ขวาไปซ้าย, บนลงล่าง, ล่างขึ้นบน 
อักษรที่เกี่ยวข้อง
ระบบแม่: Saharan petroglyphsอักษรทิฟินาค
ระบบลูก: ทิฟินาค
อักษรทิฟินาค (, Tifinaɣ Tifinagh) พัฒนามาจากอักษรเบอร์เบอร์โบราณ คำว่า “ทิฟินาค” หมายถึงอักษรฟินิเชีย หรืออาจมาจากภาษากรีก “pínaks” หมายถึง การเขียนป้าย อักษรนี้ใช้ในการเขียนบันทึกส่วนตัว จดหมายและการประดับตกแต่ง ส่วนเอกสารในระดับสาธารณะใช้อักษรอาหรับ นักเรียนระดับประถมศึกษาในโมร็อกโกต้องเรียนภาษาทามาไซต์ด้วยอักษรชนิดนี้ตั้งแต่ เดือนกันยายน พ.ศ. 2546
ใช้เขียน

ภาษาตระกูลเบอร์เบอร์ เช่นภาษาทามาไซต์ ภาษาทามาเช็ก ภาษาอมาไซต์ ซึ่งมีผู้พูดในโมร็อกโก ไนเจอร์ มาลี บูร์กินาฟาโซ แอลจีเรีย และลิเบีย
ยูนิโคด

| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
ทิฟินาค Unicode.org chart (PDF)
|   | 0 | 1 | 2 | 3 | 4 | 5 | 6 | 7 | 8 | 9 | A | B | C | D | E | F |
| U+2D3x | ⴰ | ⴱ | ⴲ | ⴳ | ⴴ | ⴵ | ⴶ | ⴷ | ⴸ | ⴹ | ⴺ | ⴻ | ⴼ | ⴽ | ⴾ | ⴿ |
| U+2D4x | ⵀ | ⵁ | ⵂ | ⵃ | ⵄ | ⵅ | ⵆ | ⵇ | ⵈ | ⵉ | ⵊ | ⵋ | ⵌ | ⵍ | ⵎ | ⵏ |
| U+2D5x | ⵐ | ⵑ | ⵒ | ⵓ | ⵔ | ⵕ | ⵖ | ⵗ | ⵘ | ⵙ | ⵚ | ⵛ | ⵜ | ⵝ | ⵞ | ⵟ |
| U+2D6x | ⵠ | ⵡ | ⵢ | ⵣ | ⵤ | ⵥ | ⵦ | ⵧ |   |   |   |   |   |   |   | ⵯ |
| U+2D7x | ⵰ |   |   |   |   |   |   |   |   |   |   |   |   |   |   | ⵿ |
กลุ่มชนบันตู

| --- | --- |
การกระจายตัวของกลุ่มชนบันตูโดยประมาณแบ่งออกเป็นเขตต่าง ๆ
ประชากรทั้งหมด
350 ล้าน
ภูมิภาคที่มีประชากรอย่างมีนัยสำคัญ
แอฟริกากลาง แอฟริกาใต้ แอฟริกาตะวันออก แอฟริกาตะวันออกเฉียงใต้
ภาษา
กลุ่มภาษาบันตู (มากกว่า 535)
ศาสนา
โดยมากนับถือศาสนาคริสต์ (คาทอลิกและโปรเตสแตนต์) ส่วนน้อย: อิสลาม และศาสนาบันตู
กลุ่มชนบันตู (อังกฤษ: Bantu peoples) เป็นกลุ่มชาติพันธุ์พื้นเมืองที่ประกอบด้วยกลุ่มชาติพันธุ์ แอฟริกันพื้นเมืองประมาณ 400 กลุ่ม โดยพูดกลุ่มภาษาบันตู ภาษาเหล่านี้มีถิ่นกำเนิดในประเทศที่กระจายอยู่ทั่วบริเวณตั้งแต่แอฟริกาตะวันตก ไปจนถึงแอฟริกากลาง แอฟริกาตะวันออกเฉียงใต้ และไปจนถึงแอฟริกาใต้ กลุ่มชนบันตูยังอาศัยอยู่ในพื้นที่ตอนใต้ทางตะวันออกเฉียงเหนือของแอฟริกาอยู่หลายรัฐด้วย
กลุ่มชนบันตูที่มีกลุ่มประชากรหลายล้านคน เช่น ชาวบากันดา ในยูกันดา (5.5 ล้านคน ในปี 2014) ชาวโชนาในซิมบับเว (17.6 ล้านคนในปี 2020) ชาวซูลูในแอฟริกาใต้ (14.2 ล้านคน ข้อมูลเมื่อ 2016), ชาวลูบาในสาธารณรัฐประชาธิปไตยคองโก (28.8 ล้านคน ข้อมูลเมื่อ 2010 ), ชาวซูคูมาในแทนซาเนีย (10.2 ล้านคน ข้อมูลเมื่อ 2016), ชาวคิคูยุูในเคนยา (8.1 ล้านคน ข้อมูลเมื่อ 2019), ชาวคอซาในแอฟริกาใต้ (9.6 ล้านคน ในปี 2011), ชาวบัทสวานาในแอฟริกาใต้ (8.2 ล้านคน ในปี 2020) และชาวเปดิในแอฟริกาใต้ (7 ล้านคน ในปี 2018)
ศุภรัตน์ นาคบุญนำ

ศุภรัตน์ นาคบุญนำ ผู้ประกาศข่าวและพิธีกรข่าวอิสระ อดีตรองโฆษกประจำสำนักนายกรัฐมนตรี มีชื่อเสียงจากการเป็นผู้ประกาศข่าว สถานีโทรทัศน์สีกองทัพบกช่อง 7 ในอดีต
ประวัติ

ศุภรัตน์ นาคบุญนำ เกิดเมื่อวันที่ 24 พฤษภาคม พ.ศ. 2511 อายุ 56 ปี  ที่กรุงเทพมหานคร
ประวัติการศึกษา

ระดับมัธยมศึกษา จากโรงเรียนสตรีวัดระฆัง
ประกาศนียบัตรวิชาชีพ (ปวช.) จากมหาวิทยาลัยเทคโนโลยีราชมงคลรัตนโกสินทร์ วิทยาเขตพิตรพิมุขจักรวรรดิ
ปริญญาตรี วารสารศาสตร์และสื่อสารมวลชน (เกียรตินิยม) จากมหาวิทยาลัยธรรมศาสตร์
ปริญญาโท รัฐประศาสนศาสตร์ หลักสูตรการจัดการภาครัฐและเอกชน (MPPM) จากสถาบันบัณฑิตพัฒนบริหารศาสตร์ (นิด้า)
ประวัติการทำงาน

ศุภรัตน์เริ่มเป็นผู้สื่อข่าวและผู้ประกาศข่าววิทยุ “ข่าวด่วน พล.1” ทางสถานีวิทยุกองพลที่ 1 รักษาพระองค์ บริษัท สหศีนิมา จำกัด ในสำนักงานทรัพย์สินส่วนพระมหากษัตริย์ ต่อมาเริ่มเป็นที่รู้จักมากขึ้น เมื่อเป็นผู้สื่อข่าวและผู้ประกาศข่าว ทางสถานีโทรทัศน์สีกองทัพบกช่อง 7 และยังเป็นผู้ดำเนินรายการวิทยุหลายรายการ อาทิ รายการร่วมด้วยช่วยกัน และพิธีกรรายการโทรทัศน์หลายรายการ อาทิ รายการพบผู้แทน ต่อมาผู้ประกาศข่าว และพิธีกรข่าวอิสระ ทางสถานีโทรทัศน์หลายช่อง เช่นรายการเขย่าโต๊ะข่าว เวลา 06.00-07.00 น. กับ อัญชลีพร กุสุมภ์(เคยร่วมงานกันสมัยข่าวช่อง 7 ยุคแรกๆ) เป็นรายการที่จับผู้ประกาศข่าวที่มีแนวความคิดต่างกัน มาร่วมงานกัน และต่อมาถูกโยกไปรายการ โต๊ะข่าวชาวบ้าน เวลา 07.00-08.00 น. ร่วมกับผู้ประกาศข่าวหน้าใหม่ของช่อง ขณะเดียวกันได้ดำเนินรายการ ข่าวค่ำ ช่อง20 ไบรต์ทีวี เวลา 18.20 น.เป็นต้นไป ร่วมกับผู้ปนะกาศข่าวหน้าใหม่ของช่อง ทางช่องไบรต์ทีวี และข่าวเที่ยง ทางช่องไทยทีวี เป็นต้น
การทำงานการเมือง

ใน พ.ศ. 2550 ศุภรัตน์ตัดสินใจลงเล่นการเมือง โดยการเข้าสังกัดพรรคพลังประชาชน ลงสมัครรับเลือกตั้งในเขต 8 กรุงเทพมหานคร (สวนหลวง, ประเวศ, บางนา และ พระโขนง) แต่ไม่ได้รับเลือก อย่างไรก็ตามในการเลือกตั้งครั้งนี้พรรคพลังประชาชนได้รับชัยชนะในการเลือกตั้ง โดยได้รับเสียงข้างมากถึง 233 จาก 480 ที่นั่งในสภาผู้แทนราษฎร ทำให้นายสมัคร สุนทรเวช หัวหน้าพรรคพลังประชาชน ได้รับเลือกให้ดำรงตำแหน่งนายกรัฐมนตรี โดยนายสมัคร ได้แต่งตั้งให้นางสาวศุภรัตน์ดำรงตำแหน่งรองโฆษกประจำสำนักนายกรัฐมนตรี
แต่ต่อมาวันที่ 2 ธันวาคม พ.ศ. 2551 ตุลาการศาลรัฐธรรมนูญ ตัดสินยุบพรรคพลังประชาชน รวมทั้งตัดสิทธิ์ทางการเมืองของกรรมการบริหารพรรค 5 ปี ทำให้นายสมชาย วงศ์สวัสดิ์ นายกรัฐมนตรี ต้องพ้นสภาพการเป็นนายกรัฐมนตรีไปโดยปริยาย และประกอบกับการเปลี่ยนขั้วทางการเมืองของกลุ่มเพื่อนเนวินที่ย้ายไปสนับสนุนให้พรรคประชาธิปัตย์จัดตั้งรัฐบาล ทำให้พรรคเพื่อไทยกลายเป็นฝ่ายค้าน
เครื่องราชอิสริยาภรณ์

พ.ศ. 2551 - เครื่องราชอิสริยาภรณ์อันมีเกียรติยศยิ่งมงกุฎไทย ชั้นตริตาภรณ์มงกุฎไทย (ต.ม.)
พินเทอเรสต์

เว็บไซต์แบ่งปันและเผยแพร่ภาพของอเมริกัน
| --- | --- |

ภาพจับหน้าจอ
ประเภท: มหาชน
การซื้อขาย: เอ็นวายเอสอี: PINS (คลาสเอ)
ก่อขึ้น: ธันวาคม 2009; 15 ปีที่แล้ว (2009-12)
สำนักงานใหญ่: ซานฟรานซิสโก รัฐแคลิฟอร์เนีย สหรัฐ
ผู้ก่อตั้ง: เบน ซิลเบอร์แมน พอล สเกียร์รา อีวาน ชาร์ป
บุคคลสำคัญ: เบน ซิลเบอร์แมน (ซีอีโอ) อีวาน ชาร์ป (หัวหน้าเจ้าหน้าที่ผลิตภัณฑ์)
อุตสาหกรรม: อินเทอร์เน็ต
พนักงาน: 1,600 คน
ยูอาร์แอล: www.pinterest.com

พินเทอเรสต์ (อังกฤษ: Pinterest) เป็นบริการการแบ่งปันรูปภาพและบริการโซเชียลมีเดียที่ออกแบบมาเพื่อเปิดใช้งานการบันทึกและค้นหาข้อมูล (โดยเฉพาะ "ไอเดีย") บนเวิลด์ไวด์เว็บโดยใช้รูปภาพ และในขนาดเล็กกว่า กิฟและวิดีโอ ในรูปแบบของพินบอร์ด เว็บไซต์นี้สร้างโดยเบน ซิลเบอร์แมน, พอล สเกียร์รา และอีวาน ชาร์ป และมีผู้ใช้งานรายเดือน 300 ล้านคนในเดือนสิงหาคม ค.ศ. 2019 บริการนี้ดำเนินการโดยพินเทอเรสต์ อิงค์ ซึ่งตั้งอยู่ในซานฟรานซิสโก
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ พินเทอเรสต์
เว็บไซต์ทางการ
จังหวัดหนองคายในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539

การเลือกตั้งสมาชิกสภาผู้แทนราษฎรจังหวัดหนองคาย พ.ศ. 2539 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 กำหนดให้มีขึ้นในวันที่ 17 พฤศจิกายน พ.ศ. 2539 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 6 คน จำนวนที่นั่งเท่าเดิมจากการเลือกตั้งครั้งก่อนเมื่อปี พ.ศ. 2538 โดยแต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน